Hongkong

**Hongkong** () isch e Metropole und Sonderverwaltigszoone an dr Südküste vo dr Volksrepublik China im Mündigsgebiet vom Perlfluss. Mit über 7 Millione Iiwooner uf 1104 km² und eme bedütende Wirtschafts- und Finanzsektor zelt Hongkong zu de Wältstedt. 95 Brozänt vo de Iiwooner vo Hongkong si Chinese und die mäiste von ene schwätze Kantonesisch.

Hongkong isch wääred em Erste Opiumchrieg 1841 dur s Veräinigte Köönigriich bsetzt worde. Im Verdraag vo Nanking isch s 1843 zur britische Chroonkolonii erkläärt worde. Für vili Chinese isch die britischi Kolonii e Zuefluchtsort vor em Chinesische Bürgerchrieg 1927 bis 1949 gsi und vor dr kommunistische Volksrepublik China, wo denn entstande isch. Im Joor 1997 het Groossbritannie d Staatshoheit an d Volksrepublik China überdräit. Sit denn isch Hongkong e chinesischi Sonderverwaltigszoone und het si freiji Määrtwirtschaft und e hoochi inneri Autonomii döfe bhalte.

D Gebiet, wo am dichtiste besiidlet si, si d Halbinsle Kowloon und dr Norde vo Hong Kong Island, wo dur die schmali Meerängi Victoria Harbour drennt si. Zu de New Territories ghööre s ursprünglige Hinderland nördlig vo Kowloon, wo die grössti Flechi vo Hongkong usmacht, und die mäiste vo de 263 Insle vo Hongkong. Die grössti Insle vo Hongkong isch Lantau Island. In sinere Nööchi befindet sich dr Hong Kong International Airport. Wil d Bevölkerig stark gwaggse isch und es z Hongkong nume wenig Land zum Baue git, het mä im Meer dur Ufschüttig groossi Flechene vo Land gwunne, und vili Wulkechratzer baut. In dr zwäite Jelfti vom 20. Joorhundert het mä meereri Blaanstedt in de New Territories baut und jetz lääbe die mäiste Iiwooner vo Hongkong dört.

## Litratuur
* Linda Butenhoff: *Social movements and political reform in Hong Kong,* Westport, Conn. [u. a.]: Praeger 1999, ISBN 0-275-96293-8.
* Frank Ching: *The Li dynasty, Hong Kong aristocrats.* Hong Kong, Oxford Univ. Press 1999, ISBN 0-19-590904-6.
* G.B. Endacott: *A History of Hong Kong*. Oxford University Press, London 1964, 1988, ISBN 0-19-638264-5 (Das Standardwerk zur Geschichte Hongkongs).
* Han Suyin: *Alle Herrlichkeit auf Erden.* (Originaltitel: *A Many Splendoured Thing*). Autobiographischer Roman über Hongkong in den Jahren 1949–1951. Niemeyer, Hameln 1995, ISBN 3-87585-940-5.
* Werner Lips: *Hongkong, Macau und Kanton.* Reise-Know-How, Bielefeld 2002, ISBN 3-8317-1029-5.
* Suzanne Pepper: *Keeping Democracy at Bay – Hong Kong and the Challenge of Chinese Political Reform* Rowman & Littlefield, Lanham 2008.
* Kit Poon: *The Political Future of Hong Kong: Democracy within Communist China* Routledge, New York 2008.
* Evelyn Lu Yen Roloff: *Die Sars-Krise in Hong Kong. Zur Regierung von Sicherheit in der Global City.* Transcript Verlag, Bielefeld 2007, ISBN 3-89942-612-6.
* Hans-Wilm Schütte: *Hongkong, Macau.* Mairs Geographischer, Ostfildern 2004, ISBN 3-8297-0134-9.
* Jane Setter, Cathy S. P. Wong and Brian H. S. Chan: *Hong Kong English*, Edinburgh: Edinburgh University Press, 2010, ISBN 978-0-7486-3596-2.
* Jung-Fang Tsai: *Hong Kong in Chinese History* Columbia University Press, 1995. ISBN 0-231-07933-8.
* Steve Tsang: *A Modern History of Hong Kong* I.B. Tauris, London 2004. ISBN 1-86064-184-9.
* Stefan Zimmermann: *E-Government in Hongkong – Digitalisierung der Verwaltung in einer chinesischen Metropole.* Ibidem, Stuttgart 2004, ISBN 3-89821-338-2.
* * Hongkong.* Geo Special. Gruner u. Jahr, Hamburg 1995, .
* *Der National Geographic Walker Hongkong.* Mairs Geographischer Verlag, Ostfildern 2003.
* *Im Maul des roten Drachen: Hongkong. *Geo 12/1976 Seite 100-124. Gruner + Jahr, Hamburg.

## Weblingg

* Regierung – offizielli Website
* Statistik – offizielli Website
* 
* World Fact Book CIA: Hong Kong
* Länderinformationen des Auswärtigen Amtes zu Hong Kong
* Hong Kong Government Reports Online 1853–1941
* Hong Kong Tourism Board

## Fuessnoote